Downloaded from YTS.MX
Official YIFY movies site: YTS.MX
Sport je odraz sveta u kojem živimo.
Dakle, mnogo je podlih likova.
Uvek se nešto dešava.
Moć, politika, novac, korupcija.
Mračne strane utakmica.
Hakera zamišljate kao tipa u podrumu
koji hakuje složene sigurnosne sisteme.
Ono što je uradio je jednostavno.
Samo je pronašao najslabiju tačku.
Tim klikom sam otvorio vrata.
Uzeo je sve što je hteo.
Osamnaest miliona dokumenata. Imejlovi, ugovori, tabele.
Kristijana Ronalda možda osude za utaju poreza.
To je nešto što otvori prozor u društvo
koji ne treba da se otvara.
Bili smo suočeni s kolosalnom prevarom.
Šta je Dojen? Kompanija u Londonu u vlasništvu mafijaša iz Kazahstana.
Vuk sa Vol Strita je ušao u fudbal.
Nija bila reč o sitnišu, nego o ogromnim sumama novca.
Neprestano se pitate: "Ko stoji iza tih objava?"
Naravno, podignuta je uzbuna. Da li možda imamo krticu?
Rekao mi je: "Očisti fudbal i skini ljagu s mog imena."
Niko nije znao ko to radi i ko će sledeći doći na red.
IGRA TAJNI
1. CURENJE INFORMACIJA
LISABON
Ne volim preveliku izloženost medijima. Čuvam svoju privatnost.
Ne znam kakav scenario imate za ovo. Na kraju krajeva, ne zanima me.
Osim ako ćete da me prikažete kao velikog bandita u svetu fudbala.
U redu, krenimo.
NELIO LUKAS IZVRŠNI DIREKTOR DOJEN SPORTSA
Lukasu je išlo sjajno 2015. godine.
Poslovao je sa svim portugalskim klubovima.
Nelio Lukas vodi veliki investicioni fond u svetu fudbala.
Sigurno vam je lepo na toj plaži. Zato, hvala što ste nam se pridružili.
Nelio Lukas je osnovao kompaniju "Dojen Sports Investments".
U početku su se predstavljali kao neko ko želi da pomogne klubovima.
Najvrednija imovina klubova su upravo igrači
i pružate im alternativni način finansiranja za kupovinu te imovine.
Šta fudbalu treba? Bolja i poštenija raspodela novca.
Pošteno takmičenje, jednake prilike, profesionalizam.
Ako je klub želeo da kupi igrača, a nije imao novac za to,
ne bi išao u banku, nego kod Dojena, koji bi zapravo kupio deo tog igrača.
Isti igrač bi bio prodat za 20 do 30 miliona evra
i Dojen bi mnogo zaradio.
Bio je to dobar poslovni model.
Od svih velikih klubova do samih igrača i agencija,
radili smo sa svima.
Postali smo najpoznatija i najmoćnija kompanija u industriji.
U roku od četiri godine,
ostvarili su investicije u igrače veće od sto miliona evra.
Upravljali su interesima poznatih ljudi, poput Čavija Ernandeza,
Nejmara i Dejvida Bekama. Neverovatan uspeh za kratko vreme.
Ručao je u najskupljim londonskim restoranima.
Vozio je bentlija, imao je jahtu vrednu preko tri miliona evra.
Uvek je razgovarao telefonom, putovao je avionom.
Mogao sam da pozovem bilo kog predsednika, menadžera, igrača.
Ako je predsednik video moj broj, znao je da je nešto važno.
Na mom Vocapu piše da sam uvek dostupan za dobar razgovor.
Razumeo sam industriju i mislim da sam bio uspešan.
SEPTEMBAR 2015.
Tačno se sećam gde sam bio kad je izašla vest.
Vraćao sam se u kancelariju.
Dobio sam poruku od brazilskog advokata.
Pitao me je da li sam video Futbol Liks.
Nisam znao o čemu govori pa mi je poslao link.
Bila je reč o veb-sajtu koji se zove Futbol Liks.
Na njemu su bili neki ugovori igrača.
Bile su objavljene vrlo poverljive informacije.
U početku sam bio u šoku jer sam tada pisao knjigu
o tržištu igrača i bilo je vrlo teško domoći se tih ugovora.
Odjednom ih je neko tek tako postavio na internet!
Smatrali smo to vrstom Vikiliksa.
Veb-sajtom na kojem neko objavljuje poverljive dokumente.
Nismo navikli na pristup takvim dokumentima.
Bilo je detalja, sitnih klauzula.
Izgledali su legitimno.
Na veb-sajtu su imali saopštenje.
"Cilj projekta je otkriti skriveni deo fudbala. Sad je dosta."
Rekli su da žele da rasvetle mračni deo sveta fudbala.
Bilo im je dosta korupcije u industriji fudbala
i bili su dužni navijačima da prikažu pravo lice fudbala.
Slao sam imejlove ekipi koja stoji iza veb-sajta, ali nisu mi odgovorili.
"Misteriozni veb-sajt želi da razotkrije poslovanje u fudbalu"
Džon je rekao: "Ubijaju ovaj sport."
"Džon" je odlučio da razgovara s Njujork tajmsom.
Rekao je da se zove Džon i da predstavlja grupu ljudi
koja vodi Futbol Liks.
"Džon", Futbol Liks
Kako ste se osećali kad je Džon razgovarao s Njujork tajmsom?
To je bilo grozno.
"Procureo je dokument koji otkriva punu cenu transfera Marsijala"
Ljudi u početku nisu shvatali razmeru svega ovoga.
"Futbol Liks je objavio nekoliko Nejmarovih ugovora"
Ali odjednom je eksplodiralo, takoreći.
JANUAR 2016.
Real Madridu je bilo važno da mu najveća zvezda bude srećna.
Tad to nije bio Garet Bejl, nego Kristijano Ronaldo.
Godinama pre toga kupili su ga za rekordan iznos.
"Bejlov ugovor kaže da je Real Madrid sakrio cenu da udovolji Ronaldu"
Javno su objavili iznos
od oko 90 miliona za Gareta Bejla.
Džonatane, zar ovo nije rekordni transfer?
Mislim da nije na nama da komentarišemo.
Ali nije loše. -Devedeset miliona. Mnogo je to, zar ne?
Neću da komentarišem iznos, ali on vredi svakog centa.
Futbol Liks je pokazao ugovor u kome piše da Bejl košta
101 milion evra.
Smešno, zar ne? Ne smete da naljutite Kristijana Ronalda.
"Totenhem neće objaviti izjavu o finansijskom aspektu ovog ugovora."
Bio sam šokiran i zgrožen kad sam pročitao te informacije.
To je pogrešno.
"Agent ljut zbog curenja i zahteva istragu"
To je privatna stvar i ne tiče se nikog drugog.
"Džonatan Barnet dobio ogromnu proviziju od 14 miliona funti"
Ne mogu da dođem sebi, čak i kad se sad setim toga.
Neka od najvećih imena fudbala, poput Nejmara ili Gareta Bejla,
i neke od najvećih transakcija su se tek tako pojavili na internetu.
To je stvorilo mnogo straha.
Kao prvo, niko nije znao ko to radi.
Kao drugo, niko nije znao da li je on sledeći.
Ako govorite o sportu u Portugaliji, govorite o fudbalu.
Ljudi su zalepljeni za ekrane
i mnogi će pre izabrati fudbal nego porodicu i posao.
Fudbal je stil života u Portugaliji.
Ljudi gaje ogromnu strast uglavnom za tri glavna kluba,
a to su Benfika, Porto i Sporting.
Rođen sam u svetu fudbala.
Moja prva uspomena je vezana za FK Porto.
Zato sam oko njega izgradio svoj život.
Oduvek to volim. Čaroliju, navijanje, baklje, zastave, pesme.
Svakog dana to radim i to je moj život. I, eto, i dalje sam ovde.
Benfika je najveći portugalski klub, s najvećim brojem igrača.
Posle nje je Porto.
Predstavljaju silu sa severa koja se protivi kapitalizmu i vlasti.
Benfika je naš najveći rival.
Za mene Benfika predstavlja korupciju i državu.
Mi smo kao Izrael i Palestina ili Ukrajina i Rusija.
Jasno se sećam dana prvog kontakta.
Ručao sam u blizini i dobio sam neobičan imejl.
"Ovo su najnoviji brifinzi poslati komentatorima Benfike."
Odgovorio sam: "Kako da potvrdim autentičnost ovog materijala?"
Za nekoliko minuta sam dobio drugi imejl.
Snimke ekrana sa inboksom Benfike.
Rekao sam: "U redu, izgleda stvarno. Imaš li još?"
"Imam ja još mnogo toga."
I tako sam dobio 20 gigabajta informacija.
Razmenio sam imejlove s nekim ko ima uticaja na sudije
i ko je iz rukovodstva Benfike.
Tvrdio je da Benfika upravlja sudijama.
Najšokantniji je bio spisak telefonskih brojeva, adresa
i privatnih stvari iz života sudija.
Njihove ljubavnice, devojke, bivše devojke.
Devojka ovog sudije, ćerka onog tipa i tako dalje.
Zaista sramotno.
To je zaista ozbiljno.
Naime, takvim informacijama se može manipulisati sudijama.
Krajnje šokantno.
Bili smo suočeni s kolosalnom prevarom.
Znao sam da imamo eksplozivan materijal.
Da odem u policiju?
Ili da obavestim javnost o tome?
Te sudije su služile Benfici. Šta tu još može da se kaže?
Da se ne lažemo, ovo je koruptivna šema u korist Benfike.
U pola godine, otkrili smo imejlove
koji sadrže Benfikinu prevaru.
Benfika je htela da me uhapse uživo u programu
dok sam čitao materijal.
Ovo su telefonski brojevi koje sam blokirao.
Navijači Benfike su me zvali i pretili mi smrću.
Zbog toga, porodica i ja smo morali da se preselimo.
Pitao sam se ko šalje taj materijal. Haker, možda?
Očigledno vrlo jak haker.
Nisam saznao ko mi je to slao. Pitao sam, ali osoba nije htela da kaže.
Znam samo da je ta osoba bila i te kako nezadovoljna svetom fudbala.
Dojen je očigledno bio najveći ulagač u vlasništvo treće strane
i došao je niotkuda.
Hteli smo da znamo više o njemu.
Dobio sam 20 minuta sa Neliom, sa kim sam žarko želeo da razgovaram.
Bio je na čelu te firme.
Uglađeni agent.
Lepo obučen, izglancane cipele, lepi zubi.
Pitao sam ga ko su im ulagači.
Rekao je da su to bogati ljudi koji žele da sačuvaju privatnost.
Toliko bogati da im je ovo poput razonde.
Bilo je teško dobiti informacije.
Neko me je pozvao i rekao da pogledam taj veb-sajt.
Pojavio se niotkuda.
Bilo je veoma čudno.
Nakon što je to objavljeno, tačno se sećam jedne priče.
Objavili su dijagram strukture kompanije Dojen.
Bili su tu holdinzi na Malti i podela sredstava s tim Neliom Lukasom.
Pomislio sam: "Godinama ovo tražimo."
Naravno, podigla se uzbuna. Šta se dešava? Odakle to dolazi?
Ko to radi? Da li imamo krticu?
Je l' to moja senka? Moja desna ruka? Moj advokat? Moj informatičar?
O kome je reč?
Otišao sam kod advokata i podigli smo tužbu protiv počinioca.
Uradili smo to u Portugaliji jer je veb-sajt bio na portugalskom.
Na dan kad smo to prijavili vlastima,
primio sam prvi imejl od osobe iza Futbol Liksa.
2. HAKER
PARIZ
Ljudi iz Futbol Liksa su prestali da objavljuju dokumente.
Ekskluzivni intervju su dali časopisu Špigl.
"Dragi pratioci, napravićemo pauzu. Razloge ćete videti u Špiglu.
Špigl nam je rekao
da je kontaktirao sa tipom koji stoji iza Futbol Liksa
i da je pristao da mu da mnogo informacija.
Bilo je tu preko 18 miliona dokumenata.
Od imejlova, ugovora i slika do video snimaka i tabela.
Niko nije znao koliko dokumenata imaju
i o kome će biti objavljeni sledeći dokumenti.
Nastupio je strah u svetu fudbala.
Ove priče su pokazale utvrđene strukture
po kojima su ti ljudi zarađivali.
Ukazivale su na moguću utaju poreza
u vezi s nekim od najvećih igrača sveta.
DECEMBAR 2016.
Treneri, igrači i agenti na ekstreman su način koristili fiskalno planiranje
s jasnim ciljem da plaćaju manje poreza.
S porezom su mutili Lionel Mesi,
Hoze Murinjo i Kristijano Ronaldo.
To je privuklo pažnju poreskih službi širom Evrope.
Kristijano Ronaldo se na sudu u Madridu izjasnio krivim
za optužbe o poreskoj prevari koje je podigla španska poreska služba.
Bila sam u Madridu da bih pratila suđenje.
Bio je to intenzivan dan sa zaista mnogo informacija.
Bilo je mnogo zbunjenosti i uzbuđenja.
Najbolji igrač sveta, Kristijano Ronaldo,
nije znao šta ga čeka na sudu.
Kristijano Ronaldo je optužen za poresku prevaru.
Platiće 19 miliona evra da bi očistio svoj dosije
i izbegao zatvorsku kaznu.
Mogu samo da zamislim strah koji je obuzeo svet fudbala.
Svakog časa bi nešto procurelo. Niko nije znao ko će biti sledeći.
Sve to je imalo posledice.
"Ronaldo pristao da plati 19 miliona evra za prevaru"
Bio sam u svojoj kući u Londonu.
Bilo je rano ujutro.
Primio sam imejl od osobe po imenu Artem Lobuzov.
Možete li da pročitate imejlove?
Prvi glasi...
"Ne možeš ni da zamisliš koliko toga imamo."
"Znamo celu operaciju Dojena."
"Pozajmite ulagača, poslovni model Dojena u Brazilu,
Turskoj, Srednjoj Aziji..."
"Sve ovo i mnogo više može da se pojavi na internetu."
"Ne želiš to, zar ne? Možemo da razgovaramo."
Naravno, ovo je bilo ozbiljno.
Ne želiš da ti neko pretura po kući, vadi donji veš
i pokušava da pristupi tvom ličnom sefu.
Nastavio je: "Ne želim da naškodim tebi i tvojim saradnicima."
"Nemam ništa protiv tebe."
"Štaviše, poštujem te jer si se sam popeo na vrh sveta fudbala."
Moj odgovor: "Ne znam ko si, ali mi reci šta želiš."
Pokušavao sam da shvatim ko stoji iza ovoga.
Odmah je odgovorio, i to kratko.
"Pozamašnu donaciju. Tek onda ću izbrisati sve informacije koje imam."
Onda sam ga pitao šta znači "pozamašna donacija".
"Kvalitetna donacija za ovo bila bi od pola miliona do milion evra."
Zapravo, iznenadio sam se što nije tražio mnogo više.
Pitaš se koje bi informacije mogao da ima.
Šta će da objavi?
Pomislio sam: "U redu. Sigurno je reč o tipu iz Rusije,
Kine ili Severne Koreje."
Ali dodao je nešto čudno:
"Možemo ovo da rešimo lako i tajno. Preko advokata, po mogućnosti."
Mislio sam da se šali.
Kako advokati mogu da budu uključeni u iznudu
ili u operaciju o kakvoj je reč?
Artem Lobuzov je predstavio svog advokata.
Ugovorili su sastanak
kod benzinske pumpe na periferiji Lisabona.
Izraz "super-agent" su izmislili novinari.
Ne znam šta to znači.
Ali super sam kad je reč o ličnosti.
Uloga agenta u fudbalu je kontroverzna.
Oni pokreću industriju transfera koja vredi sedam milijardi dolara.
"Najmoćniji sportski agenti: na prvom mestu je Džonatan Barnet"
Koliko znam, vi ste najuspešniji agent na svetu.
Nisam brojao tuđi novac,
ali što se tiče cifara i poslovanja, rekao bih da jesmo najuspešniji.
Šačica ljudi je u centru svetskog fudbala.
Pini Zahavi.
Mino Raiola.
Žorže Mendes.
I Džonatan Barnet.
Oni određuju gde će oni najtalentovaniji završiti.
Garet Bejl mi je najpoznatiji klijent
jer smo oborili svetski rekord. To nas je lansiralo na sam vrh.
Agenti koji su decenijama zarađivali ogromne svote novca,
nisu bili transparentni oko načina i količine zarade.
To im je odgovaralo.
Futbol Liks je pokazao kolike provizije mogu da dobiju,
ali i ceo mehanizam iza toga. Neki delovi su veoma strašni.
Jedna od najznačajnijih priča koju je objavio Futbol Liks
bila je priča o transferu Pola Pogbe
iz Juventusa nazad u Mančester Junajted.
"Zbog provizije agentu, FIFA istražuje transfer Pogbe"
Količina novca koja je otišla agentu Pola Pogbe
pokazuje da je dobio desetine miliona evra za svoju ulogu u tome.
Bio je samo figura koja je posredovala.
To zaista zvuči suludo.
Mino je mnogo zaradio. Da li ga to čini pohlepnim? Ne bih rekao.
Mislim da ga to čini pametnim.
Svaki navijač želi da njegov tim ima najbolje igrače.
Neki zahvale agentu što ih je tamo smestio.
Mislim da je to čista ljubomora, a to je potpuno druga priča.
"Mino Raiola tvrdi da je provizija od 41 milion funti bila čista"
Da li biste rekli da vas ne zanima šta navijači misle o vama?
O meni? Baš me briga.
LISABON
Nelio Lukas je nekoliko nedelja komunicirao s Artemom Lobuzovim.
Poslao mi je kontakt advokata koji je bio voljan da sedne sa nama.
Bizaran potez, zaista.
"Objasnio sam sve jednom od svojih advokata."
"Anibal Pinto."
Policija je rekla: "Pronađi javno mesto koje ti odgovara
i neko će biti tamo da te zaštiti u slučaju incidenta."
Izabrao sam benzinsku pumpu u Oeirasu.
Hteo sam da to bude mesto gde ima ljudi.
Nisam znao da li će advokat doći i, ako dođe,
da li će doći sam ili sa nekim.
Zamišljao sam da ću doći tamo, da će me strpati u kombi
i da će to biti kraj. Bilo je strašno.
Pravosudna policija je bila ispred benzinske pumpe.
Dva policajca su bila unutra, za obližnjim stolom.
Mogli su da slušaju razgovor i, po potrebi, da deluju.
Možete samo da zamislite koliko su emocije bile jake.
Ne znate šta da očekujete.
Srećom, bio je to samo sastanak sa njegovim advokatom.
Pozdravili smo se kao normalni ljudi i predstavili se.
Predlagali su da sve to pretvorimo u dokument.
Pokušavali su da pronađu način na koji to neće biti ucena.
Prekinuo sam ga i rekao: "Voleo bih nešto da kažem.
Ne razumem kako ćete iznudu da pretvorite u ugovor?
Zvuči bizarno."
Nelio Lukas je želeo da natera Anibala Pinta da govori.
Tako bi dobili više tragova
i potencijalno otkrili ko stoji iza napada.
Tokom razgovora sam pokušao da mu dam nešto do znanja.
Rekao sam: "Ako je taj tip toliko dobar, neću da mu platim da ćuti,
nego ću da ga zaposlim." Na taj način sam hteo da dobijem više informacija.
I zapravo je upalilo.
Anibal Pinto mi je nagovestio kvalifikacije te osobe.
"Kao prvo, tip je mlad, ali je vrlo talentovan za kompjutere.
Nikada ga nisu uhvatili. Recimo, pomogao sam mu
s bankom na Kajmanskim ostrvima iz koje je uzeo novac.
Uspeo sam da ga spasim."
To je bilo zanimljivo policijskim istražiteljima.
Počeli su da primećuju mnogo podudarnosti
sa slučajem koji su imali pre dve godine.
Pitali su se da li iza ovoga stoji isti počinilac.
3. UZBUNJIVAČ
PARIZ
AVGUST 2018.
Džon me je kontaktirao 2018. godine.
Šifrovanim porukama.
Tražio je advokata jer se veoma plašio da će ga uhapsiti.
Već 40 godina sam advokat i radim na odbrani uzbunjivača.
I dalje sam advokat Edvarda Snoudena i Antoana Deltura,
koji stoji iza Luksliksa.
Branim i Ervea Fasijanija, koji stoji iza Svisliksa.
I, naravno, zanimao me je slučaj Futbol Liksa.
Odleteo sam u Budimpeštu u avgustu 2018.
Jer sam želeo da istražim kako mogu da mu pomognem.
Popili smo piće i večerali.
Opširno smo razgovarali o ovom slučaju.
Bilo mi je važno da steknem njegovo poverenje.
Odmah mi je jasno rekao:
"Želim da očistiš fudbal i spereš ljagu s mog imena."
"Dojen Sports: nezakonite radnje"
Futbol Liks je predstavio Dojen kao zlu organizaciju.
Objavili su ugovore između nas i klubova.
Pokazali su nas u zaista lošem svetlu. Nepošteno lošem.
Jedini cilj Dojen Sportsa je bio da zaradi.
Vuk sa Vol Strita je ušao u fudbal.
Ugovori su bili veoma strogi i detaljni.
Ako je za igrača došla ponuda iznad određenog iznosa,
klub je morao da ga proda.
Ako je igrač prodat za taj iznos, Dojen bi dobio od 10% do 50% novca
koji je uložio.
Nikad pre nismo videli takve ugovore.
Krajem 2018. su određena otkrića zaista potresla sve do temelja.
Dobro došli u program. Dakle, reč je o hiljadama dokumenata...
Čitava panorama fudbala bila je izložena na različite načine.
Šta mislite, kako će ovo potresti svetski fudbal?
"Futbol Liks je predstavio Mančester Siti kao prevarante"
Mančester Siti, klub čiji je vlasnik brat vladara Abu Dabija,
navodno je prikazao prihode većim nego što jesu.
Otkriveno je da je to uradio na ilegalan način.
Veoma važna vest! FIFA je odlučila
strogo da kazni Mančester Junajted zbog kršenja finansijskih pravila.
"Mančester Siti zabranjen u Evropi zbog dokumenata koji su procureli"
Negde u to vreme, izašla je priča koja je imala katastrofalne posledice
za predsednika FIFA-e, Ðanija Infantina.
Reč je bila o sastancima između predsednika FIFA-e
i tadašnjeg glavnog državnog tužioca Švajcarske.
"Ðaniju Infantinu preti istraga"
istraga Infantina i sastanaka i dalje traje.
Još jedna značajna priča bila je da će neki veliki evropski klubovi
napraviti svoju zasebnu ligu.
To bi uticalo na svakog navijača u Evropi.
Potreslo bi temelje industrije fudbala.
Projekat super-lige se ostvario,
ali bio je toliko loš da je propao za 48 sati.
Ali tada je fudbal bio najbliže takvoj vrsti otcepljenja.
"SUPER-POHLEPA" "PRODALI STE DUŠU"
Javnosti je to bilo odbojno.
Svi smo slutili da je nešto trulo u svetu fudbala.
Dokumenti koji su procureli su to i potvrdili.
Igra je zastranila.
Potpuno se odvojila od ideje fudbala.
Cilj je da lokalni timovi svojim zajednicama pruže koji sat razonode.
Umesto toga, to je postao često vulgaran posao
u kojem se susreću moć i novac
i u kojem šačica aktera uzima šta god može od naroda.
Čovek se neprestano pita ko stoji iza tih objava.
U to vreme, fudbalska atmosfera u Portugaliji bila je potpuno otrovna.
Ovo je šema sudijske korupcije u korist Benfike.
Pokušavali smo da saznamo ko stoji iza objava o Benfici.
Zvali smo raznorazne izvore.
Povremeno smo čuli neku glasinu, ali nam niko nije rekao njegovo ime.
Ali početkom juna 2018. Se završio slučaj oko Benfike.
Nakon toga, izvor nam je rekao
da pogledamo dodatke dokumenata.
Pitali smo ga zašto. Rekao je da je ime tipa koga tražimo u dodatku.
Zato smo odlučili da pogledamo.
Ujutro sam došao na sud.
Zatražio sam dozvolu
da pogledam papirologiju istrage.
Bila je to fascikla sa slučajem Benfike.
Gledao sam i gledao dok nisam došao do stranice
na kojoj je bio zapis javnog tužioca.
Opisivao je deo istrage
i sastanka kod benzinske pumpe.
"Istraga je proizašla iz prijave firme Dojen Sports Investments
protiv nepoznate strane."
"Prijava Nelija Lukasa protiv Artema Lobuzova."
"Osumnjičeni je identifikovan."
Zatim sam primetio ime... Rui Pinto.
Tako sam saznao za Ruija Pinta.
Bio je u zvaničnom dokumentu.
Imate li časopis? Možemo li da ga vidimo? -Naravno. Niste ga videli?
Naslov je: "Haker koji je ukrao Benfikine tajne."
Ispod je tekst koji kaže da je kompjuterski genije,
da je napravio Futbol Liks s informacijama o Dojenu, Real Madridu,
Portu i Sportingu i da ga istražuju u Portugaliji i Španiji.
Saznali smo da je on mladić iz Porta koji živi u inostranstvu
i da je samouk u kontekstu informatičkog znanja.
Danas govorimo o naslovnoj strani "Sabadoa".
Čovek osumnjičen za krađu tajni Benfike je portugalski haker.
Kada smo objavili priču, nedeljama je bila u vestima.
Rui Pinto je povezan a nastankom Futbol Liksa.
Godine 2015. je počeo da uznemirava kompanije i klubove.
Mesecima su prisluškivali oca i sestru Ruija Pinta.
Jednog dana su presreli poruku na telefonu njegovog oca
o kupovini avionskih karata za Mađarsku, odnosno Budimpeštu.
BUDIMPEŠTA, JANUAR 2019.
Oca i maćehu su pratili
od aerodroma do njegovog stana u Budimpešti.
Ruija Pinta je rano ujutro iznenadila mađarska policija
izvršivši evropski nalog za hapšenje Ruija Pinta,
koji su izdale portugalske vlasti.
Hapšenje tvorca Futbol Liksa bilo je svetska vest
zbog godina neverovatnih priča.
Zdravo, ja sam Rui Pinto, odnosno Džon, uzbunjivač iz Futbol Liksa.
Da...
Džon, Rui Pinto i Artem su ista osoba.
Tip sa onom jež-frizurom je glavni tvorac Futbol Liksa.
Nisam mogao da verujem.
Znate, prilično je smešno da je taj klinac
napravio toliki haos.
Univerzitetski student sa jež-frizurom, rancem
i licem nedužnog deteta.
Nije odgovarao slici čoveka
koji je uneo toliko haosa u svet fudbala.
To je ono što me fascinira. Naime, kad zamislite hakera,
zamislite tipa u podrumu
koji hakuje složene sigurnosne sisteme.
Ono što je on uradio bilo je jednostavno.
Odradio je "fišing".
Slao je ljudima imejlove. Ne znaju svi da koriste kompjutere.
Primio sam imejl od sportskog direktora FK Porta
koji je želeo da podeli datoteku s informacijama o igračima.
Neko pošalje imejl sa prilogom ili linkom
koji izgleda verodostojno. Ljudi kliknu.
Izgledalo je verodostojno i kliknuo sam da otvorim datoteku.
Na logičan i jednostavan način,
pronašao je najslabiju tačku u kompjuterskom sistemu.
Kada sam kliknuo, otvorio sam mu vrata.
Ušao je i uzeo sve što je želeo.
Ali uhvatili su ga.
Portugalske vlasti su izdale evropski nalog za hapšenje
da bi bio izručen Portugaliji.
Znali smo da će ga brzo staviti u avion.
U martu 2019. su ga izručili Portugaliji.
Sudija ga je ispitao i poslao u pritvor do suđenja.
Počelo je novo poglavlje ove sage, ove sapunice.
Poslali su ga u zatvor.
BRISEL
Vilijam Burdon, s kojim sam već sarađivala na prethodnim slučajevima
došao je u moju kancelariju u Evropskom parlamentu.
Rekao mi je: "Slušaj, pozvali su me da branim jednog mladića
koga su uhapsili u Mađarskoj.
Navodno je tvorac Futbol Liksa.
Ide u zatvor i sudiće mu u Portugaliji.
Rekla sam: "Portugalija nije ništa uradila u vezi s pranjem novca
i utajom poreza za koje smo saznali preko Futbol Liksa.
I sada ćemo da se fokusiramo na tipa koji je razotkrio nezakonite radnje?
Vilijam je rekao: "Trebaće mi dobar advokat u Portugaliji
da mi pomogne s ovim slučajem."
Zato sam spojila Vilijama i Fransiska Teišeiru da Motu.
Vilijam Burdon i ja smo razgovarali i zaključili
da bi bilo pametno da sarađujemo.
Kad je bio u zatvoru, išli smo kod njega jednom ili dvaput nedeljno.
Nije bio zadovoljan stanjem u fudbalu.
Smatrao je da vlasništva treće strane uništavaju fudbal.
Nešto što je skriveno od javnosti smatrao je pogrešnim
i odlučio je to da obelodani.
U Portugaliji je bilo mnogo uzbuđenja. Nazivali su ga hakerom i slično.
Prikazivali su ga veoma negativno.
Sve vreme sam pitala
kako su portugalske vlasti mogle da prime dojavu Dojena
i počele da progone Ruija Pinta?
APRIL 2019.
Druga nagrada ide osobi koja je trenutno u portugalskom zatvoru.
U to vreme, jedna od političkih grupa u Evropskom parlamentu
davala je nagrade uzbunjivačima.
On je arhitekta Futbol Liksa.
Otišla sam tamo jer je među nagrađenima bio upravo Rui Pinto.
Neki moćni ljudi bi hteli da sakriju istinu o korupciji u fudbalu.
To je neprihvatljivo.
Svi navijači predani vrednostima sporta, a ne novcu,
trebalo bi da podrže Ruija Pinta.
Budući da Rui Pinto nije mogao da bude tu,
pitali su me da li mogu da mu dostavim tu nagradu.
Zato sam zatražila dozvolu od vlasti da ga posetim u zatvoru.
Mislim da mu je bilo drago, da je to shvatio kao pravo priznanje
i da deo društva zaista ceni ono što je uradio.
Iznenadila sam se kad sam ga upoznala.
Izgledao je mnogo mlađe nego što je bio.
Imao je smešnu frizuru.
Bio je veoma ozbiljan
i veoma uveren u značaj onoga što je uradio.
Morao sam da budem deo nečeg većeg.
Morao sam nešto da promenim.
Srećom, imao sam priliku
da prikupim značajnu količinu dokumenata koji imaju veze s fudbalom.
Nakon toga sam odlučio...
Pokušaću da razotkrijem zlodela.
Bila sam...
Zadivljena detetom. Zaista sam bila zadivljena.
"SLOBODA RUIJU PINTU"
Malo pomalo, javno mnjenje se promenilo.
Sećam se šta se dešavalo na nekim stadionima.
"HVALA, RUI PINTO!"
"DRŽI SE, RUI PINTO!"
"Sloboda Pintu!"
Ljudi su vikali: "Sloboda Pintu!"
Zato što postoji zajednica igrača koja shvata
da ga ono što je uradio čini prijateljem fudbala.
"RUI I JA, NE JEBENA INDUSTRIJA!"
Rui Pinto je bio u preventivnom pritvoru
i bilo je mnogo protesta na kojima su tražili njegovo oslobađanje.
"SLOBODA RUIJU PINTU!"
Na Fejsbuku sam video da će se održati protesti za Ruija Pinta.
Razgovarao sam s organizacijom da povezemo 200 do 300 navijača Porta.
Pridružili smo se, ne samo kao građani, nego i kao navijači.
Osoba koja je uradila nešto dobro bila je kažnjena za to.
Mislim da bi Rui Pinto trebalo da dobije orden za narodnog heroja
jer nam je sve obelodanio.
U zatvoru je bio preko godinu dana.
Bio je ljut i šokiran činjenicom da su vlasti slušale prijave lopova
i jurile uzbunjivača, a ne te iste lopove.
Za mene i Futbol Liks je važno da su dokumenti autentični.
Nije važno odakle mi, ja sam uzbunjivač i moram to da razotkrijem.
Samo to mi je važno.
4. OLIGARSI
Kada sam saznala
da je Dojen glavni optuživač Ruija Pinta,
odlučila sam samostalno da istražim Dojen.
Saznala sam da ta firma nema sedište u Portugaliji,
nego na Malti, što je odmah sumnjivo.
Na čelu te firme je naizgled Portugalac po imenu Nelio Lukas.
Malta je u Evropskoj uniji. Niti je zabranjeno niti je zločin
upotrebiti poresku efikasnost
da biste optimizovali rezultate svog poslovanja.
Ako mogu da platim pet umesto deset, zašto bih platio deset?
Iz nekog razloga, ti načini postoje. Nisam ih ja izmislio.
Šta je imao o nama? Ništa.
Mogli su da kažu: "Ti tipovi mnogo zarađuju." Dobro.
Nismo se bavili sitnišem, nego ozbiljnim stvarima.
Pokušali su da otkriju koji ljudi stoje iza svega toga
i odakle novac dolazi.
Bio sam svedok na sudu protiv Ruija Pinta.
Dan kada sam išao da svedočim na sud,
sudija mi je rekao: "Objasnite nam kako vaši partneri zarađuju."
Glupog li pitanja! Rekao sam: "Kao prvo, ne znam kako zarađuju.
Ne moram to da znam."
Zanimljivo je pitanje ko stoji iza Nelija Lukasa.
U dokumentu s Futbol Liksa piše:
"Nelio Lukas mora da bude jedino lice Dojena".
Niko ne sme da zna ko stoji iza njega.
Naime, iza njega stoji kazahtansko-turska porodica oligarha
po imenu Arif.
Kada su berlinski zid i SSSR pali,
obogatili su se na mineralnim resursima.
Izgradili su ogromno i tajno carstvo.
Lavirint "ofšor" kompanija u najgorim poreskim oazama sveta.
Od četvorice braće, Tevfik Arif je javna ličnost.
U početku je imao sedište u Turskoj. Zatim se preselio u SAD.
Tamo je počeo da ulaže u nekretnine zajedno sa Donaldom Trampom.
"IZVEŠTAJ IZBORNOG ODBORA O OBAVEŠTAJNIM AKTIVNOSTIMA"
Kongres SAD je nedavno utvrdio da je to organizacija koja pere novac
za rusku mafiju.
Mislili su da će fudbal biti dobro ulaganje.
U nekom trenutku su odlučili da otvore firmu u Londonu
koju su nazvali Dojen Sports.
Početkom 2010-ih,
Tevfik Arif je rekao sinu Arifu Efendiju da ode u London
da bi vodio Dojen Sports sa Nelijom Lukasom.
Zbog prošlosti porodice i njenih veza,
mislim da mnogi odmah pomisle
na nešto nepoznato i bizarno.
Odmah zamisle ljude s dugim bradama i kalašnjikovima.
Ali nije tako. To su ljudi u odelima koji vrše velika ulaganja.
Jednostavno žele da ulažu svoj novac što bolje.
Ono što je policiju podstaklo da traži Ruija Pinta
bio je sastanak između Nelija Lukasa i Anibala Pinta.
Anibal Pinto je spomenuo da je predstavljao svog klijenta
u jednoj prethodnoj istrazi.
Naime, bio je hakovao banku.
Nekoliko godina pre Futbol Liksa, neko je pristupio serveru
"ofšor" banke na Kajmanskim ostrvima koja se zove Kaledonijan.
Rui Pinto je ušao na servere banke Kaledonijan 18. septembra 2013.
Pristupio je računu klijenta i preneo 46.000 dolara na svoj račun u Lisabonu.
Banka nije primetila prenos.
Ali u oktobru se vratio na server banke Kaledonijan
i preneo 310.000 dolara.
Taj račun je bio deo penzionog fonda.
Zato su odmah primetili da im nedostaje čak 310.000 dolara.
U početku je Rui Pinto rekao da nema ništa s tim i da je to njegov novac.
Onda je priznao da iznos od 310.000 dolara nije njegov.
Vratio ga je, ali je rekao da je iznos od 46.000 njegov.
Njegov advokat, Anibal Pinto, sastao se s advokatima banke
i rekao im: "Možemo na sud. Pozvaću vaše klijente da svedoče
i ceo svet će znati da je banka hakovana."
Advokati banke su odmah rekli: "U redu je, dogovorićemo se nešto."
Rui Pinto je vratio pola novca od onih 46.000 dolara
i to je to, u pravosudnom smislu.
To je zatvoren slučaj u Portugaliji.
Dosije Ruija Pinta je čist.
Ali banka Kaledonijan nam je rekla nešto o prošlosti Ruija Pinta.
Ne odgovara priči koju je ispričao o sebi,
kao o uzbunjivaču i Robinu Hudu industrije fudbala.
"Prekršaj korespondencije, hakovanje,
IT prevara, nezakonit pristup, nezakonit nadzor."
Banka Kaledonijan ga je opisala kao nekoga
ko je provalio u "ofšor" banku da bi ukrao novac.
Nekoga ko je pokušavao da se obogati.
Ova mračna strana njegove priče ne odgovara ostatku.
To je kontradiktorno. Vidite tipa koji je veoma vešt.
Ipak je potrebno znanje za ono što je uradio.
Istovremeno, to je tip koji nije najbistriji na svetu.
Uzme novac iz banke i prebaci ga na svoj bankovni račun.
Daj, čoveče. Bar si mogao malo da prikriješ trag.
Saznali smo da Dojen Sports nije bio zainteresovan za karijere igrača
u koje je ulagao. Za njih su igrači bili kao roba.
Recimo, kad je brazilska reprezentacija ušla
u polufinale Svetskog prvenstva 2014. godine,
članovi Dojena su napisali: "Kučka Nejmar će nam doneti lovu."
Još jedan primer je igrač Radamel Falkao.
Godine 2013. je odlučio da ode u Monako.
Dobro su zaradili na njegovoj prodaji, ali su hteli još.
Objavili su poruke između vas i Arifa. Pročitaću ih.
Vi ste o Falkau rekli: "Govnar je otišao u Monako. Kraj karijere."
To je komunikacija između mene i njega.
Da ja mogu da pristupim porukama vas i vaših prijatelja,
sigurno ću pronaći nešto što ne biste hteli da izađe u javnost.
Kao da sam u restoranu i komentarišem lepu devojku: "Dobre sise!"
Pročitate to van konteksta i pomislite: "Kako se taj tip izražava?"
Iz dokumenata možemo da vidimo da se u Dojen dovode prostitutke.
Nelio Lukas i Arif Efendi na Vocapu razgovaraju o njima.
Da bi bili diskretni, Arif Efendi prostitutke naziva "fudbalerkama".
"Pozovi fudbalerke. Ne gubi vreme, završićemo kao sinoć,
bez ičega."
"Nelio: Idi kući i donesi mi 2500 funti kojima sam platio te kučke!"
"Arif: Doneću ti."
Ja nemam veze sa tim. Nikakve.
Istražite to što više možete.
U redu. Možete li da mi opišete vaš put u Majami u avgustu 2013?
U avgustu 2013. se održvao promotivni turnir u Majamiju
sa velikim evropskim timovima.
Put kao i svaki drugi. Otišao sam tamo da gledam utakmice.
Nije mu cilj bio da gleda utakmice,
nego da pokuša da proda igrača u koga je bio uložio.
Reč je o Francuzu Žofreu Kondogbiji.
U ugovoru mu stoji otkupna klauzula od 20 miliona evra.
Nelio Lukas je radio sve što može da proda Kondogbiju.
Znamo to jer su o tome razgovarali preko Vocapa.
"Nelio: Ubijam se da nađem nekoga ko će da plati Kondogbijinu klauzulu."
"Arif: Manačester Junajted?"
"Nelio: Ne."
"Arif: Neka plate 15 miliona! Dali su 25 za usranog Andersona."
"Nelio: Znam."
U jednom trenutku, Nelio Lukas je pisao Arifu Efendiju.
"Nelio: Juče je bilo super. Izveo sam nekoliko predsednika,
došao je i Florentino. Skinuo je kravatu i igrao."
"Arif: Neverovatno."
Rekao je da je Florentino Perez, predsednik Real Madrida,
skinuo kravatu i lumpovao na plesnom podijumu.
U klubu smo se počastili i zabavili. Prijatelji rade takve stvari.
Drago mi je što je uživao.
Najzanimljivije je ono što se dogodilo sutradan.
Porodica Arif ima ogromno potkrovlje na ostrvu Fišer.
To je ostrvo za milijardere u blizini Majami Biča.
Nelio Lukas je poslao poruku Arifu Efendiju.
"Nelio: Ako smem, doveo bih devojke u kuću
da budu sa Florentinom, Galijanijem i ostalim direktorima."
Poruke jasno pokazuju da je reč o zabavi sa seksom
i da želi da dovede prostitutke i pozove Florentina Pereza.
"Arif: Radi šta moraš."
"Koristi moju sobu. Mnoge su bile jebane u toj sobi. Ima taj duh."
"Nelio: Ja odsedam u njoj."
"Arif: Eto, duh seksa te je privukao."
"Nelio: Hahahaha!"
Arif Efendi svog oca Tefika zove "Skip".
Nelio kaže: "Daću Skipovu sobu Florentinu."
I Arif odgovara: "Ali za 20 miliona evra. Za Kondogbiju."
"Nelio: Zato moramo da se pobrinemo za njega."
Ne prepoznajem te poruke. Ne znam odakle im.
Svakako nisu moje.
Ako želim da uradim takvu stvar, ne moram da tražim dozvolu.
To je kao film, lepo je. Ali ako ubacite scenu seksa,
film postaje zanimljiviji.
Mogli su bar malo da se potrude i izmisle bolju priču.
Florentino Perez je oštro porekao da je učestvovao u toj zabavi.
U drugoj poruci, nekoliko dana kasnije,
Nelio Lukas je rekao Arifu Efendiju
da Florentina zanima igrač, ali da bi platio samo 15 miliona.
Na kraju je tih 20 miliona evra prihvatio da plati AS Monako
da bi kupio Kondogbiju.
5. ZAVRŠNICA
SEPTEMBAR 2020.
Septembar 2020. godine. Prvi dan suđenja Ruiju Pintu u Lisabonu.
Ljudi je mnogo.
Sudnica je bila puna. Desetine novinara iz celog sveta
čekali su ispred da suđenje počne.
Policija je bila svuda.
Bilo je i prolaznika koji su pokušali da shvate šta se dešava.
Kada će Rui Pinto dati izjavu?
Ne činim zločine, ozbiljna sam osoba i pošten advokat.
Bio je to ogroman događaj u državi.
Rui Pinto je optužen za 90 zločina, među kojima je i pokušaj iznude.
Pretile su mu godine zatvora.
Rui Pinto predstavlja svet oslobođen korupcije.
Ne pokreće ga lična pohlepa ili interes.
Bori se za bolje društvo.
Nije ušao kroz glavna vrata, nego kroz garažu.
U sudnici je na sebi imao pancir.
Tako ekstremne bezbednosne mere do tad nisu viđene u Portugaliji.
U isto vreme se održavalo i suđenje za terorizam.
Neki ljudi su bili optuženi da su članovi islamske države,
ali bezbednosne mere nisu bile toliko stroge.
Ljudi su izgubili mnogo novca zbog njegovih dela.
Uništen im je ugled.
Ljuti su što su tajne o njihovom poslovanju izašle u javnost.
Ako naljutite toliko ljudi,
neko od njih bi možda želeo da vam naudi.
Znanje je moć. Dakle, ljudi koji imaju moć
pokušavaju da spreče druge da steknu znanje.
Mislim da je Rui otvorio prozor u društvo koji nije smeo da se otvori.
Optužen je za 90 zločina.
Nedozvoljen pristup, prekršaj korespondencije,
nezakonit pristup, informatičku sabotažu...
Haker je pred sudom izjavio da sebe ne smatra hakerom,
nego uzbunjivačem koji je obelodanio mnogo informacija
bez kojih ne bi bilo moguće pokrenuti nekoliko istraga,
ne samo u Portugaliji, nego i u drugim evropskim državama.
Hvala što me slušate. Moje ime je Edvard Džozef Snouden.
Konačan rezultat uzbunjivanja vidljiv je u posledicama tog čina.
Rui Pinto je Edvard Snouden u borbi protiv korupcije.
U slučaju Ruija Pinta, nema sumnje da su priče koje su obelodanjene
svakako probudile interesovanje javnosti. Nadam se da se slažete.
Takav sjajan uzbunjivač mora da se zaštiti.
Sudija mora da ga prepozna kao nekog ko je žrtvovao sebe
radi interesa javnosti.
Mislim da vređamo Snoudena ako ga poredimo sa Ruijem Pintom.
Ne možete da ih uporedite. Jednostavno ne možete.
Odbrana etiketom uzbunjivača me pomalo brine.
Ideja da neko može da uđe u vašu kuću i vidi da niste dobra osoba
i ode... - Ne ide to tako.
Cilj ne opravdava sredstvo.
Da li ste ga ikada pitali odakle mu informacije ili vas nije bilo briga?
Pitala sam ga, ali nikada mi to nije jasno rekao.
Zato nisam insistirala.
Kako se Rui Pinto domogao materijala?
To me ne brine. Ne moram to da znam kao advokat.
Detalji njegove avanture me ne zanimaju toliko.
Baš me briga.
Šta to menja?
Prvog dana na sudu, Rui Pinto je rekao da nije haker nego uzbunjivač
i da nikad nije tražio novac u zamenu za čuvanje informacija.
Iznuda kompanije Dojen je jedan od glavnih zločina zbog kojih je na sudu.
Važan deo suđenja je upravo pokušaj iznude.
Ne odgovara priči koju Rui Pinto priča o sebi.
Pokušali su to da prikažu kao borbu Davida protiv Golijata.
Tipovi iz Dojena su kriminalci puni para.
A ovaj je sirotan koji se bori protiv njih i pokušava da ih razotkrije.
Ne možemo da zanemarimo iznudu.
Rekao je da želi da očisti fudbal.
Ako je u nekom trenutku pokušao da zaradi na svojoj sposobnosti
da pristupi podacima kojima ne bi trebalo, baca ljagu na svoje ime.
Bio bi to "istočni greh" za projekat Futbol Liks.
Nikada nije imao nameru da primi novac.
Bila je to samo igra.
Odlučio sam da se igram s njima.
Kontaktirao sam Nelija Lukasa.
"Pozamašnu donaciju. Tek onda ću obrisati sve informacije koje imam."
Rekao sam mu da imam neke dokumente o Dojenu.
Hteo sam da vidim njihovu reakciju
i da vidim koliko im znače ti dokumenti.
Želeo sam da znam koliko daleko su spremni da idu.
"Kvalitetna donacija za ovo bi bila od pola miliona do milion evra."
Glumio je da je voljan da primi novac.
Tako je pokazao njihov strah.
Ako pristanete nekome da platite,
znači da ne želite da se nešto otkrije.
Ako postoji nešto što ne zanima Pinta, to je novac.
Nije ga briga.
Nema mi smisla da su samo pokušavali da vide
koliko je novca Dojen bio voljan da plati.
Imamo imejlove između Ruija Pinta i Anibala Pinta.
Od Ruija Pinta za Anibala Pinta Predmet: Porez
"Poštovani g. Anibal, mogu da osnujem 'ofšor' kompaniju, recimo na Malti."
Razgovarali su o otvaranju računa na Malti.
"Saznao sam da je porez na Malti samo 5%."
Naime, tako bi mu bilo fiskalno pogodnije.
"Ako sklopite ugovor sa Neliom, bićete oslobođeni plaćanja poreza."
Ironično je da se bori protiv toga da ljudi plaćaju manje poreza...
Kad je i sam želeo da plati manje poreza na Malti nego u Mađarskoj.
Mislim da je Rui Pinto bio sjajan.
Pomogao je Portugalcima i svetu
da shvate šta se sve dešava u fudbalu.
Uspeo je da rastavi ceo sistem koji je bio uspostavljen.
Kad izađe, pozvaću ga na utakmicu da stoji rame uz rame sa nama.
Svi ćemo da mu aplaudiramo i zahvalimo na svemu što je učinio.
Zahvaljujući Ruiju Pintu, određene nezakonite radnje
nekih aktera u industriji fudbala više nisu moguće.
Sećate se svega što su pisali o meni.
Nazivali su me zločincem, kao da radim za zlu organizaciju.
Čovek ne može da spava, postane nervozan
i propadaju mu poslovne prilike.
Tip koji je vodio Dojen, neću da spomenem njegovo ime,
se na užasan način ponašao u svetu fudbala.
Istrage su pokrenute u nekoliko država.
Prljavi trikovi u svetu fudbala su izašli u javnost.
Kako su primljene te priče?
Iskreno? Ljude nije briga.
To se vrti u vestima samo nekoliko dana.
Ali već sledećeg vikenda,
Kristijano da dva gola i sve nestane.
"PRODALI STE DUŠU"
Paradoks ove priče je sledeći.
Kada je suđenje počelo, delimično je izgledao kao zaštićeni svedok.
Ali istovremeno ga smatraju kriminalcem.
Mnogo je naškodio meni, mojoj kompaniji i porodici.
Nadam se da će platiti za to.
Siguran sam da će ga na kraju stići pravda.
U početku je motivacija verovatno bila finansijska.
Ali mislim da se na kraju to promenilo,
da je posle zaista želeo da otkrije stvari koje je smatrao pogrešnim.
To su dve verzije njega. Heroj i zlikovac.
U vašem umu se rađa prava dilema.
Shvatite da svet zaista nije crno-beli.
Ništa nije u potpunosti dobro ni u potpunosti zlo.
U sredini postoji nekakav nered u kojem svi učestvujemo.
Rui Pinto je odbio da govori za ovaj film. Optužen je za 90 zločina.
Dve godine nakon početka snimanja, suđenje i dalje traje.
Presuda se očekuje u jesen 2022.
Dojen Sports je zatvoren 2017. godine.
Nelio Lukas održava veze u industriji fudbala.
Takođe ulaže u rudarstvo, nekretnine i "start-ap" firme.
Arif Efendi je odbio da govori za film.
Porekao je optužbe za pranje novca i povezanost s ruskom mafijom.
Poruke u filmu je nazvao lažnim tvrdnjama
jer su prikazane van konteksta.
Sada vodi drugu sportsku agenciju u Londonu.
Benfika nije komentarisala sadržaj hakovanih imejlova.
Tvrdi da su nezakonito nabavljeni i pogrešno prikazani.
FK Porto je kažnjen zbog objavljivanja imejlova.
Mino Raiola je odbio da govori za film.
Preminuo je u aprilu 2022.
Florentino Perez poriče da je bio na ostrvu Fišer u stanu porodice Arif.
Dokumente Futbol Liksa su nam dali Špigl i EIC.
Imejlovi i poruke u filmu su skraćeni radi jasnoće.
MEDIATRANSLATIONS